Viborger Samler, 1839-04-27
Udenlandske Efterretninger. Frankrig. De Deputeredes Kammer har den 16de April valgt Hr. Passy til Præsident med 223 Stemmer; Hr. Odillon Barrot havde 193. Passy er valgt af det saakaldte Hosparti, de 221 i det forrige Kammer, der den foregaaende Dag vare forsamlede hos Hr. Jacqueminot og besluttede at sende Bud til Hr. Passy for at tilbyde ham Præsidentskabet. Passy hører til det venstre Centrum og Mole's erklærede Fjender; men den forrige ministerielle Majoritet var for svag til at faae en af sit Parti valgt og Odilon-Barrot skulde a tort prix fortrænges. Passys Svar var koldt, men efter nogen Discussion blev man dog enig om at holde dette hemmeligt, og at stemme for ham. J en Forsamling kort efter hos Hr. Ganneron var Hr. Passy ogsaa tilstede. Efterat man havde ventileret over Valget af Vicepræsidenterne og Secretairerne kom man ogsaa til Valget af Præsidenten. Ved Bestemmelsen angaaende de Første gjorde man Jndvendinger mod Dhrr. Thiers, Dufaure og Pass, hvilke man ansaae som designerede Ministre. Dette foranledigede Hr. Passe til at omtale det Besøg, Hofpartiets Deputerede havde aflagt hos ham. Han erklærede, ingen Forpligtelse at have indgaaet med disse, men at have forbeholdt sig at stemme imod Centrum, hvorhos han tilføiede, at han ligesaa lidt vilde indgaae nogen Forpligtelse mod sine Venner (venstre Centrum, men kun vilde stemme for deres Candidat, naar denne var efter hans Smag. Den Mistanke, denne Yttring, vakte hos Oppositionen, udtalte Hr. Thiers i følgende Ord: "De kan ikke tilbagevise de 221 Stemmer; disse (de Ministerielle) ere det der erklære sig for Dem; vi understøtte Dem ikke; De kan kun blive valgt mod os, ikke af os. Man vil danne en Majoritet, hvis Kjerne skal være de 221, og til hvilken de Doctrinaire skulle slutte sig, naar de ville fornedre sig i den Grad, og som da ogsaa skal completteres ved enkelte deserteerte Medlemmer fra det venstre Centrum. Jeg begriber vel, at man ved Hr. Mole's Venner gjenopretter Cabinettet af 15de April; men jeg forstaaer ei, hvorledes man vil sammensætte den 15de April aff dennes vigtigste Modstandere. Det vilde være den værste Politik og den jammerligste Stilling. J en Maaned har der været en Jntrigue i Værk, jeg angiver den høit for hele Landet." Den næste Dag gik hans Spaadom i Opfyldelse; en ny Majoritet har dannet sig af de Elementer, han antydede, en Majoritet, der sandsynligviis vil kalde sig: den conservative. Man antog efter dette Udfald, at Udsigten til et Ministerium Thiers var annulleret. Herpaa foretoges Valget af de fire Vicepræsidenter, hvorved Dhrr. Cunin Gridaine, Calmon og Teste havde den absolute Majoritet og altsaa bleve valgte; af disse høre de tvende til Oppositionen og een til det ministerielle Parti, men i den følgende Dags Valg seirede Hr. Etienne ved 212 Stem. mod den ultraministerielle Hr. Jaqueminot, der kun erholdt 209 Stemmer. Til Secretairer valgtes Dhrr. Bignon, Havin og Dubois; det fjerde Valg forblev uafgjort. Denne sidste Seier af Oppositionen har atter hævet dens Mod, og paa Børsen gik det Rygte, at der atter var gjort Hr. Thiers Forslag til at danne et Ministerium. - National siger og Præsidentvalget: "Vi havde igaar en altfor god Mening om Kammeret, da vi sagde, at det vilde vælge Hr. Odilon-Barrot, en altfor god Mening om Hr. Passy, da vi troede, at han ikke vilde gaae ind paa Hoffets Jntriguer, en altfor god Mening om de 221, da vi meente, at de i det Mindste vilde have Mod til at vælge en Candidat af deres Midte. Det er en Ulykke, at man i vor Tid, saa ofte der er Taleom høitstillede Personer, næsten bestandigt tager Feil, naar man venter Andet af dem end Svaghed og Dumhed." – Foruden flere omløbende Rygter om Sikkerhedsforholdsregler meddele Bladene efter National en Artikel, hvori siges, at Kongen den 17de havde villet tage til Neuilly, men at Politipræforten i Afreisens Øieblik var kommen, og at Vognen, der allerede var kjørt frem, var efter en Samtale med denne sendt bort.